Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Kun tunnet identiteettisi Kristuksessa, pystyt alentamaan itsesi.
Se ei tunnu uhkalta. Pikemminkin se osoittaa, että on varma identiteetistä.
Raamatussa sanotaan, että Jeesus on Isän kirkkaus.
Karsi kaikki muu
Herra vastasi lempeästi: -
"Sinusta tuntuu tältä, koska teet paljon minulle mutta et tee asioita kanssani."
Tervetuloa ohjelman pariin. Olen Nathan Morris.
Daniel Norris tulee jakamaan meille Uskon puhetta.
Lisäksi meillä on erikoisvieraana Eric Gilmour.
Hänellä on tuore ilmestys läheisestä suhteesta Herraan.
Se, mitä Herra tekee hänen elämänsä kautta, on tosi siunaavaa.
Ensin siis Uskon puhetta. Lopuksi rukoilen ja uskon ihmeeseesi.
Ei kannata antaa minuutinkaan ohjelmasta mennä ohi.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Ristiinnaulitsemisen aattona Jeesus piti johtajuusopetuksen, -
joka hakee vertaistaan historiassa. Se vangitsi evankeliumin ytimen -
ja Jumalan valtakunnassa etenemisen avaimen.
Paavali puhuu tästä Fil. 2:5:ssä. Tämä on lempikatkelmiani.
"Olkoon teillä se mieli, joka myös Kristuksella Jeesuksella oli.
Hänellä oli Jumalan muoto, -
mutta hän ei katsonut saaliikseen olla Jumalan kaltainen -
vaan tyhjensi itsensä ja otti orjan muodon. Hän tuli ihmisten kaltaiseksi,
ja hänet havaittiin olemukseltaan sellaiseksi kuin ihminen.
Hän nöyryytti itsensä ja oli kuuliainen kuolemaan asti,
aina ristinkuolemaan asti."
Miten säilytän itselläni tämän mielen -
ja saavutan suuruutta Jumalan valtakunnassa?
Kuvittelepa iltaa ennen Jeesuksen ristiinnaulitsemista.
Hän oli opetuslastensa kanssa viimeisellä aterialla.
Sen olisi pitänyt olla juhlallinen jäähyväisilta, -
mutta opetuslapset alkoivatkin kinata siitä, kuka heistä on suurin.
Sillä hetkellä Jeesus nousi, riisui viittansa, otti pyyhkeen -
ja alkoi pestä opetuslasten likaisia jalkoja.
Hän pesi jalat Johannekselta, parhaalta ystävältään, -
Pietarilta, joka hetken kuluttua kieltäisi tuntevansa Hänet, -
ja Juudakselta, joka oli mielessään jo päättänyt juonia Jeesusta vastaan.
Jeesus osoitti, että jos haluaa nousta Jumalan valtakunnassa, -
täytyy ensin mennä alas.
Hän osoitti, mitä palveleva johtajuus todella on.
Palvelevaan johtajuuteen on kaksi avainta, kunnioitus ja nöyryys.
Nöyryys ei ole sitä, ettei arvosta itseään, niin kuin usein ajatellaan.
Se ei liity itsensä arvostamiseen lainkaan.
Se on sen tietämistä, kuka on, kuka Kristus on, -
kuka olet Kristuksessa ja mikä on toisten arvo.
Kun on varma identiteetistään, pystyy alentamaan itsensä.
Se ei tunnu uhkalta. Pikemminkin se osoittaa, että on varma identiteetistä.
Sen ansiosta voimme kunnioittaa muita.
Nöyryys sallii itsensä alentamisen, kunnioitus toisten korottamisen.
Kunnioittaminen tarkoittaa sitä, että pitää toista parempana.
Kunnioitamme avaamalla toiselle oven, -
antamalla hänelle parhaan paikan pöydässä -
ja ylipäätään palvelemalla muita.
Meillä on joka päivä satoja tilaisuuksia asettaa muut itsemme edelle.
Kun kunnioitat toista nöyrästi, -
et aavistakaan, mitä se voi saada aikaan, -
kun annat Herran nostaa jotakuta kauttasi.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon. Kanssani studiossa on ystäväni, -
jota Herra käyttää väkevästi. Vieraamme on ainutlaatuinen.
Jumala on antanut hänelle ilmestyksen, -
joka on vaikuttanut minuun ja moniin muihin.
Tervetuloa, Eric Gilmour, Sonship Intl. -järjestön perustaja ja johtaja.
Kerro hieman työstänne.
Meillä on ilo palvella Herraa, -
tuoda morsian Hänen jalkojensa juureen, korottaa Häntä, -
auttaa tunnistamaan Hänet kaiken huomion arvoisena -
ja kokemaan Hänen läsnäolonsa arjessa. Sille me palamme.
Kun ajattelen sinua, äläkä nyt käsitä väärin, -
minusta sinä muistutat Johannesta, opetuslasta, -
joka nojasi päätään Jeesuksen rintaa vasten.
Minä taas olen niitä, jotka syttyvät jakeesta -
"hyökkääjät tempaavat Jumalan valtakunnan".
Jumala on opettanut minua kauttasi tuntemaan läheistä jumalasuhdetta, -
painamaan pään Hänen rintaansa vasten -
ja kuulemaan Hänen sydämensä lyönnit.
Toimikoon se johdantona sille, mistä tänään keskustelemme.
Jumala on puhunut sinulle siitä, että Hän on Sulhanen, -
ja siitä, mitä se merkitsee. Kerropa siitä.
Ilm. 22:17:ssä sanotaan selvästi: -
"Henki ja morsian sanovat: 'Tule!'"
Se on viimeinen merkki seurakunnasta, -
seurakunnan viimeinen huuto. Kaikki huipentuu tähän ilmestykseen.
Morsian sanoo: "Tule, Herra Jeesus!"
Ja Henki morsiamen sisällä: "Tule, Herra Jeesus!"
Morsiamesta tekee morsiamen se, että Jeesus tunnustetaan Sulhaseksi.
Se on hyvin tärkeää.
Jos haluamme kaiken, mitä Herra haluaa lopunaikoina ilmoittaa, -
ja saada vereemme todellisen "maranathan", -
meidän pitää nähdä Hänet sielumme rakastajana, Sulhasena.
Miltä morsiamen identiteetti näyttää ja kuulostaa näinä aikoina?
Monet kuvat ja asiat, jotka ymmärrämme luonnollisesti, -
ovat Jumalan etukäteen asettamia.
Kun koemme niitä elämässämme, Hän voi sanoa: "Tuota tarkoitan."
Hän esimerkiksi määräsi, että ihminen tarvitsee ruokaa elääkseen.
Ja sitten Hän sanoi olevansa leipä.
Sellainen Hän on. Hän haluaa selittää kaiken.
Hän asetti mieheen ja naiseen yhteydenkaipuun.
Sananlaskuissa kirjoittaja luettelee asioita, joita hän ei ymmärrä.
Niistä yksi on miehen tie nuoren naisen luo.
Myös Laulujen lauluissa kuvataan miehen ja naisen rakkautta, -
jossa he ovat kokonaan toisen omia.
Jos morsian on jotain, hän on kokonaan Sulhasen oma.
Hän kuuluu kokonaan Sulhaselle. Hän elää Sulhaselle.
Hän on nostanut Sulhasen kaikkien ja kaiken yläpuolelle niin, -
että Sulhanen saa hänen kaiken huomionsa.
Tiedän, että katsojien joukossa on paljon miehiä.
En yritä olla millään lailla vitsikäs, -
mutta omassa elämässäni, -
kun kuulen puhuttavan tästä, -
minun on miehenä joskus vaikea mennä siihen sisään.
Tiedän, että vaimoni pystyy menemään ja ymmärtää sen.
Miten mies voi ymmärtää, mitä tämä todella merkitsee?
Minua on auttanut se, kun oivalsin, -
että kuva ja vertaus yksinkertaisesti selittää jotain.
Se on luonnollista kokemusta enemmän.
Niin kuin en laittaisi Raamattua blenderiin ja söisi sitä, -
niin ei suudelmakaan Herran kanssa ole konkreettinen.
Nämä ovat kuvia, joilla Hän selittää jotain, mitä Hän kaipaa meiltä.
Puhe hääparista tarkoittaa vain: "Anna minulle koko sydämesi."
"Anna huomiosi. Anna kauneuteni ja loistoni valloittaa."
Raamatussa sanotaan, että Jeesus on Isän hohde.
Sana 'hohde' on ihmeellinen.
Se on niin äärimmäistä kirkkautta, että se häikäisee.
Se on kuva Sulhasesta.
Laulujen laulussa morsian sanoo, että sulhanen on säteilevä.
Hän tahtoo, että näemme Hänet kaiken yläpuolella ja ennen kaikkea.
Sitä on olla morsian.
Lopunaikoina Herra tahtoo meidän ymmärtävän todellista yhteyttä, -
mitä on olla Hänen yhteydessään ja aterioida Hänen kanssaan.
Kuulin sinun joskus saarnaavan Herran läsnäolossa viipymisestä.
Minusta se on morsiamen identiteetti: tulla yhdeksi Hänen kanssaan.
Jeesus sanoi olevansa viinipuu, ja me olemme oksat.
Kerropa läheisyydestä lopunaikoina. Miten tärkeää on, -
että tunnemme Hänen sydämensä ja hän tuntee omamme?
1. Kor. 6:ssa sanotaan, -
että joka yhtyy Herraan, on yksi henki Hänen kanssaan.
Sitä ei voi viedä liiallisuuksiin.
Jos olet Herran kanssa yhtä, Herralla on silloin tahtosi, mielesi, -
kiintymyksesi ja kaipuusi.
Siinä nämä kaksi ovat kadottaneet itsensä toisiinsa.
Heistä tulee yksi.
Mies jättäköön isänsä ja äitinsä, ja kahdesta tulkoon yksi.
Siinä kadotetaan itsensä toiseen.
Paavali sanoo tarkoittavansa Kristusta ja seurakuntaa, morsianta.
Sanoisin, että se on ihmeellistä kokemuksellista yhteyttä Häneen, -
Hänen äänensä kuulemista, -
menemistä yksinäisyyteen katselemaan Hänen kasvojaan, -
kuulemaan Hänen ääntään -
ja ihastelemaan Hänen huultensa hunajaa ja ihanaa muotoaan.
Tiedät hyvin, että kun katselee Häntä, Hän sokaisee kaikelle muulle.
Siinä pyhyydestä tulee helppoa. Miettii vain Häntä.
Psalminkirjoittaja sanoo: "Henkeäni havitellaan, mutta rakastan Sanaasi."
Tuntuu, etteivät ne liity mitenkään toisiinsa, -
mutta Hän on keskellä. Sen paikan Hän ansaitsee. Kol. kirje sanoo niin.
Puhuin työntekijöillemme todellisesta rukouksesta.
Se on sitä, että tahtomme yhtyy Hänen tahtonsa kanssa.
Raamattu sanoo, että jos rukoilee ja uskoo eikä epäile, on jo saanut sen.
Joskus unohdamme, että vain Herran läheisessä läsnäolossa -
alamme tahtoa samaa kuin Herra. Silloin Hänen tahtonsa tapahtuu.
Se on rukousvastaus.
Kerro, mitä Jumala on puhunut sinulle henkilökohtaisesti -
siitä, miltä morsian näyttää.
Raamattu sanoo, että morsian on tahraton ja nuhteeton -
ja kaunis. Kun katsomme elämäämme, ei tunnu lainkaan siltä.
Pyhä Henki sanoi kerran minulle: -
"Koska Hän on kirkas, morsiamen puku valkaistuu."
Se ei ole itsemme työstämistä vaan vain Hänen katselemistaan.
Kun näemme ja koemme Hänet, -
sisällämme tapahtuu muutos.
Se on vaivatonta ja yksinkertaista, sillä me vain katselemme.
Kun antaa Hänelle kaiken huomion, Henki on vapaa toimimaan.
Omassa elämässäni en ole päättänyt yrittää muuttaa asioita.
Olen päättänyt katsella.
Kristinuskosta tulee käyttäytymisen sijasta katselemista.
Johannes kehotti katsomaan. - "Katso, Jumalan Karitsa."
Mahtavaa. Meillä on enää hetki aikaa.
Puhuit morsiamesta.
Jeesus puhuu Matt. 25:ssä -
viidestä viisaasta ja viidestä tyhmästä morsiusneidosta.
Hän sanoi, että Ylkä saapuu ja he menevät Häntä vastaan.
Heistä puolella ei ole tarpeeksi öljyä lampuissaan.
Heillä ei ollut mitään, mikä valaisisi.
He olivat menettäneet sen, mikä toi heidän elämäänsä valoa.
He eivät olleet valmistautuneet kohtaamaan Häntä. Kerro siitä.
Laulujen laulussa morsian voitelee sulhasen nardusöljyllä, -
samalla öljyllä kuin Maria.
Maria voiteli Herran nardusöljyllä. Hänellä oli vietävänä Hänelle öljyä.
Raamattu sanoo myös, että Hänen nimensä on kuin öljyä.
Minusta öljyä ei voi erottaa läheisestä rakkaussuhteesta Jeesuksen kanssa.
Kun ihmisillä ei ole läheistä rakkaussuhdetta Jeesukseen, -
he huomaavat, ettei heillä ole mitään tarjottavaa.
Hänen nimensä on menettänyt makunsa heille.
Hänen persoonansa ei ole yhtä tärkeä kuin ennen ja kuin pitäisi.
Morsiamesta tietää, että hänelle öljy on niin tärkeää, -
että elää Hänen jalkojensa juuressa ja voitelee niitä alati.
Se saa lamppumme palamaan.
Rukoilen, että Jumala puhui sinulle. Pidä lamppusi valmiina.
Anna tulen roihuta sydämessäsi. Meistä tulee Kristuksen morsian, -
tahraton ja nuhteeton. Minä rukoilen tänään, -
että voisit mennä yhä lähemmäs Herraa. Nähdään ensi kerralla.
TULKAA HÄNEN ESIPIHOIHINSA YLISTÄEN.
PALVOKAA PYHÄSSÄ KAUNISTUKSESSA.
KATSELKAA -
HERRAN KIRKKAUTTA.
SELA! TÄTÄ ON YLISTYS.
KARSI KAIKKI MUU
Karsi kaikki muu
Kaikki mikä vie mun kiintymyksen
Se on turhaa muutenkin
Jos se harhaan johdattaa
Sulle kuuluu vain -
koko huomioni
Siis karsi kaikki muu
Mä hellitän
Luovutan
Sulle antaudun
Mä murtaudun
Pois kaikesta
Jotta kanssas olla saan
Niin katkenneet on kahleet turhuuden
Karsi kaikki muu
Kaikki mikä vie mun kiintymyksen
Se on turhaa muutenkin
Jos se harhaan johdattaa
Sulle kuuluu vain -
koko huomioni
Siis karsi kaikki muu
Kuningas oot mun sydämein
Kauaksi vie, irrota korvikkeista
Kunnes vain Sinä jäät
Karsi kaikki muu
Kuningas oot mun sydämein
Kauaksi vie, irrota korvikkeista
Kunnes vain Sinä jäät
Karsi kaikki muu
Puhutaanpa äskeisestä biisistä.
Laulu syntyi erikoisessa tilanteessa. Voitko kertoa siitä?
Se tuli Herran kohtaamisesta.
Minulle oli käynyt, niin kuin monille välillä käy.
Annamme kaiken muun viedä.
Olen aviomies, isä, ylistyksenjohtaja, lauluntekijä.
Käyn töissä.
Annoin sen kaiken kuluttaa.
Se alkoi tuntua tosi ylivoimaiselta, -
sillä tarkoitus ei ole kantaa sitä itse.
Istuin toimistossani.
Sanoin Herralle: "Tämä tuntuu liian ylivoimaiselta."
"Mistä se johtuu? Ihan kuin olisin kadottanut itseni."
Herra vastasi lempeällä äänellä: -
"Se johtuu siitä, sillä teet paljon minulle -
mutta et minun kanssani."
Siinä tapahtui jotain. Minä tietysti murruin.
Kun Herra puhuu sillä lailla, se on aina kutsu tulla takaisin.
Minulle selvisi, että hyvätkin asiat, vaikkapa palvelutyö -
tai jos ei palvelutyö niin normityö, -
perheen hoitaminen, tai mitä ikinä tekeekin, -
kaikki sellaiset hyvätkin asiat voivat loitontaa. Se käy hyvin salakavalasti.
Yhtäkkiä huomaa kantavansa taakkoja.
Nousin työpöytäni äärestä.
Kävelin flyygelini luo. Tämän flyygelin tässä.
Istahdin tähän ja aloin vain laulaa tätä laulua.
Olin Herran kanssa kahden. Pitkään aikaan en laulanut sitä julkisesti.
Tajusin jotain. Jeesus sanoi: "Olen viinipuu. Te olette oksat."
"Ilman minua ette voi tehdä mitään."
Kaikki, mitä tarvitsen, virtaa Hänestä. Myös onnistuminen työssä, -
ylistyksenjohtajana tai missä vain.
Se ei menesty, ellen tee sitä Hänen kanssaan.
Meidät on kutsuttu Herran työtovereiksi.
Hän haluaa, että teemme elämässä kaiken Hänen kanssaan.
Huikeaa. Kaiken senkin keskellä, mitä sanoisimme valtavaksi herätykseksi, -
Jeesus vei opetuslapset kanssaan hiljaisuuteen.
Se on suuria kutsuja ylistyksessä.
Suljetaan pois kaikki, mikä vie huomiomme, ja keskitytään uudelleen.
Sen kaiken ytimessä tätä on ylistys.
KÄY VERKKOSIVUILLAMME: -
Jatketaan studiosta.
Seuraavaksi rukoilemme ja uskomme ihmeeseesi.
Raamattu sanoo Ps. 9:ssä: -
"Minä kiitän sinua, Herra, koko sydämestäni, -
tahdon kertoa kaikista sinun ihmeteoistasi.
Minä iloitsen ja riemuitsen sinussa, -
laulan ylistystä nimellesi, sinä Korkein."
Huomaa: Laulan ylistystä Sinulle. Kerron kaikista ihmeteoistasi.
Laulan ylistystä nimellesi. Minä iloitsen ja riemuitsen.
Jae 3: "Kun viholliseni perääntyivät, -
he kompastuivat ja tuhoutuivat sinun kasvojesi edessä".
Se on avain. Kun alkaa ylistää Hänen pyhää nimeään -
ja kertoa Hänen ihmeteoistaan, -
sinua vastaan hyökkäävä vihollinen kompastuu Herran läsnäolossa.
Olemme nyt Herran läsnäolossa. Vihollisen on peräännyttävä.
Sairauksien on lähdettävä. Kahleiden ja siteiden pitää katketa -
Herran läsnäolossa. Sitä rukoilen kanssanne.
Yhdyn kaikkiin näihin rukouspyyntöihin.
Toivotamme Pyhän Hengen tervetulleeksi sinne sinun luoksesi.
Sairaus ei kestä Hänen läsnäolossaan.
Kaikenlaisen vastustuksen, kirousten ja sairauksien -
täytyy perääntyä Herran läsnäolossa. Niin äsken luimme Sanasta.
Rukoilen ja pyydän Häntä antamaan läsnäolonsa.
Jeesuksen nimessä, Pyhän Hengen voitelu virratkoon.
Pyhä Henki, täytä jokaisen katsojan huone ja sydän.
Isä, Sanasi sanoo, että vihollisten, sairauksien ja tautien -
pitää kaatua läsnäolossasi.
Nuhtelen sairauksia ja tauteja. Murran kaikki linnoitukset, -
riippuvuudet, kirouksen sanat, jotka on puhuttu elämäsi ylitse.
Puhun Herran läsnäolossa: -
vihollinen, nuhtelen sairauksia Jeesuksen nimessä.
Rukoilen Vivianin puolesta.
Hän pyytää rukousta jalan paranemisen puolesta.
Isänsä puolesta myös.
Tule terveeksi. Herran läsnäolo virratkoon.
Jessica on kärsinyt suolistosairaudesta 27 vuotta.
Julistan Jeesuksen nimessä: tule terveeksi nyt.
Nikalla on polvessa on murtuma.
Jeesuksen nimessä julistan paranemista.
Edward tarvitsee terveyttä mieleen ja henkeen.
Julistan Herran läsnäoloa Jeesuksen väkevässä nimessä.
Missä on Herran Henki, siellä on vapaus.
Lasken käteni kaikkien rukouspyyntöjen päälle.
Tunnet ne, Herra. Tiedät kaikki tarpeet.
Isä, Jeesuksen nimessä, voitelu virratkoon -
ja ennen kaikkea läsnäolosi tulkoon kaikkien pyyntöjen ylle, -
niin että tapahtuisi ihmeitä ja läpimurtoja.
Pyydän tätä Jeesuksen nimessä.
Isä, ylistän Sinua Jeesuksen väkevässä nimessä.
Ylistän Sinua Jeesuksen väkevässä nimessä.
Teen hyvin harvoin näin, koen tämän sanaksi Herralta.
Tätä katsoo perhe, jolla on talous- ahdinko. Olette yrittäneet kaikkea.
Koen, että Herra käski sanoa teille. Tätä katsoo isä ja äiti.
Teillä on jokin taloudellinen tarve.
Katsotte tätä ohjelmaa säännöllisesti.
Jumala sanoo, että Hän on jo lähettämässä jonkun luoksenne.
Hän antaa sen tarkan summan. Odottakaa Herraa.
Henkesi todistaa, että se olet sinä.
Jollain tutullasi on sinulle vastaus.
Jumala on lähettämässä häntä. Hän itse asiassa tulee tänään.
Jumala on jo puhunut hänelle. Hän haluaa, että sinulla on rauha.
Jos haluat seurata meitä tai tietää meistä lisää, -
käy Facebook-sivuillamme -
sekä Instagramissa, YouTubessa ja Twitterissä.
Rachel-vaimoni, omasta ja tiimin puolesta: olet rakas.
Nähdään ensi kerralla! Jumalan siunausta Jeesuksen nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu Kansalle.
Suomennos: Marianne Tenetz